CELEX: 32019R0927
Language: sl
Date: 2019-06-03 00:00:00
Title: Izvedbena uredba Komisije (EU) 2019/927 z dne 3. junija 2019 o uvrstitvi določenega blaga v kombinirano nomenklaturo

6.6.2019   
               
               
                  SL
               
               
                  Uradni list Evropske unije
               
               
                  L 148/19
               
            
         IZVEDBENA UREDBA KOMISIJE (EU) 2019/927
         z dne 3. junija 2019
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 3. junija 2019
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Košarica kvadraste oblike, ki meri približno 32 × 27 × 20 cm.
                        Izdelek je sestavljen iz jeklene žice (premer žice je približno 4 mm) in papirja. Žica se namesti izključno po robovih kvadraste oblike, da se oblikuje okvir. Okvir podpira tkanino iz niti osnove in votka iz papirja.
                        Vsaka nit je sestavljena iz dveh prepognjenih in po dolžini skupaj zvitih trakov iz papirja. Vsak zvit trak iz papirja v širino meri približno 5,5 mm. Žica je v celoti prekrita s papirjem.
                        Glej sliki (*1).
                     
                     
                        6307 90 98 
                     
                     
                        Uvrstitev opredeljujejo splošna pravila 1, 3(b) in 6 za razlago kombinirane nomenklature, opomba 1 k poglavju 63 ter besedilo oznak KN 6307 , 6307 90  in 6307 90 98 .
                        Košarica ni izdelek za gospodinjstvo iz železa ali jekla iz tarifne številke 7323 , ker izdelku njegovega bistvenega značaja v smislu splošnega pravila za razlago 3(b) ne daje žica iz navadnih kovin, temveč papir, saj ima izdelek videz papirnate košarice. Izdelek nima videza kovinske košarice, saj je žica v celoti prekrita s papirjem in zato ni vidna. Poleg tega je sestavljen predvsem iz papirja. Uvrstitev pod tarifno številko 7323  je zato izključena.
                        Ker so papirni trakovi zviti, se štejejo za papirno prejo (tekstilna preja) v smislu tarifne številke 5308  (glej tudi pojasnjevalne opombe harmoniziranega sistema k tarifni številki 5308 , (B) papirna preja, tretji odstavek). Uvrstitev izdelka v poglavje 46 je izključena na podlagi opombe 1 k poglavju 46, saj se tekstilne preje ne štejejo kot „materiali za pletarstvo“.
                        Poleg tega je preja spletena tako, da se oblikuje tkanina (niti osnove in votka). Košarica torej ni izdelek iz papirne preje, temveč izdelek iz tkanine, in njegova uvrstitev pod tarifno številko 5609  je izključena (glej tudi pojasnjevalne opombe harmoniziranega sistema k tarifni številki 5609 , prvi in tretji odstavek, (c)).
                        Tekstilni izdelki iz katere koli tekstilne tkanine, ki niso podrobneje opisani drugje v nomenklaturi, so uvrščeni v podpoglavje I poglavja 63 (glej tudi pojasnjevalne opombe harmoniziranega sistema k poglavju 63, Splošno, (1), prvi odstavek).
                        Zato je treba izdelek uvrstiti pod oznako KN 6307 90 98  kot „drugi gotovi tekstilni izdelki“.
                     
                  
               (*1)  Sliki sta zgolj informativni.